Video: African Solar Drive beginFoto: UJ Solar Car, Facebook Jong ingenieurs van die Universiteit van Johannesburg is gerat om hulle tuisgemaakte, sonkragaangedrewe motor op ‘n tog deur suidelike Afrika te neem. Hulle hoop om meer as 4 000 kilometer in net 12 dae af te lê. Buiten die avontuur, is ŉ groot doelwit van die projek om bewusmaking te skep en groen tegnologie te bevorder. Die Universiteit van Johannesburg poog om skole, navorsers en persone wat in wetenskap en ingenieurswese as beroep belang stel, in te lig oor alternatiewe energie. As jy die sonkragaangedrewe motor op die pad sien, kan jy ŉ foto op Twitter laai. As jy @UJSolarCar en #AfricanSolarDrive in jou twiet gebruik, kan jy boonop dalk ŉ Google-tabletrekenaar wen! Die wenner word lukraak op 30 Junie deur UJ gekies en sal deur Twitter of Facebook gekontak word. Volg die Solar Drive op Facebook of die webwerf. Die roete en openbare lesings is soos volg: 18 Junie: UJ Solar Lab – Kimberley (openbare lesing) 19 Junie: Kimberley – Upington (openbare lesing) 20 Junie: Upington – Hakskeenpan – Rietfontein-grenspos – Keetmanshoop 21 Junie: Keetmanshoop – Mariental – Rehoboth 22 Junie: Rehoboth – Windhoek (openbare lesing) 23 Junie: Windhoek– Swakopmund – Walvisbaai 24 Junie: Walvisbaai – Swakopmund 25 Junie: Swakopmund – Windhoek – Buitepos 26 Junie: Buitepos – Kang 27 Junie: Kang – Sekoma – Kanye – Gabarone 28 Junie: Gaborone-dag (openbare lesing) 29 Junie: Gaborone – UJ Solar Lab Die insetsel is deur eNuus vervaardig. Kyk eNuus elke aand om 19:00 op kanaal 144 en 145 op DStv.